cyanic-selkie/wikianc huggingface dataset:
Небесно Езеро
Небесното Езеро (корејски:, Hanja: 天地, '; кинески: ') — кратерско езеро на границата помеѓу Кина и Северна Кореја. Сместено е во калдера на вулканските планини Бекду, кои се дел од веригата на Бекдудеган на Чангбајските Планини. Се наоѓа во покраината Јангандо, С. Кореја, и, дел во Џилин, североисточна Кина.
Чудовиштето Ченџи
Многумина веруваат дека ова езеро е дом на Чудовиштето од Небесното Езеро, кое Корејците го нарекуваат Ченџи.
ЈЗУ Здравствен Дом - Неготино
Интегрирана Јавна здравствена установа, Здравствен дом Неготино има 112 вработени. Обезбедува единство на итна, превентивна и специјалистичко-консултативна здравствена заштита на населението на Општина Неготино ,Општина Демир Капија и пошироко.
Здравствен Дом Неготино денес
Денеска како интегрирана Јавна здравствена установа, Здравствен дом Неготино со 112 вработени, обезбедува единство на итна, превентивна и специјалистичко-консултативна здравствена заштита на населението на Општина Неготино ,Општина Демир Капија и пошироко.
Организацијата на работата на Домот се заснова врз начелата на достапност,  рационалност и континуираност на здравствената заштита, како и на  медицината заснована врз докази.
Домот на подрачјето на кое е основан обезбедува вршење на:
Со помош на континуираната медицинска едукација и континуираниот  професионален развој преку стандардите за добра медицинска практика и со  воведените соодветни економски и финансијски инструменти, се тежнее кон  поголем степен на квалитетот на здравствените услуги.
Целта на новата здравствена политика е чување  и унапредување на здравјето,  продолжување на траењето и подобрување на квалитетот на живеење на  поединецот и на вкупната популација.
При укажување на здравствената заштита, здравствените работници, се должни да се грижат  за корисниците на кои им се укажува здравствена заштита, да го  почитуваат нивното достоинство, да се придржуваат на медицинската етика и  медицинската доктрина,  да ја чуваат професионалната тајна, кое се  однесува и на останатите вработени кои користат медицинска  документација.
Корисниците на здравствените услуги во Домот имаат обврска да го почитуваат кукниот ред на Домот, да ги почитуваат  советите и инструкциите на здравствените работници и на другите  вработени во Домот, како и да имаат право на приговор во врска со  остварувањето на правата на здравствена заштита.
Здравствениот дом останува функционална целина во обезбедување на превентивната  и на   специјалистичко-консултативната  здравствена заштита.
Одделенија при Здравствен Дом Неготино
Во состав на ЈЗУ Здравствен Дом - Неготино, денес функционираат следните одделенија:
Служби при Здравствен Дом Неготино
Во состав на ЈЗУ Здравствен Дом - Неготино, работат следните служби:
Историјат
Во 1957 г., во Неготино, во објектот наречен „Стара Попова Куќа“ се формира и започнува со работа Здравствена станица во чиј состав влегувале следните организациони единици:
Станицата располага со 8 простории и со следниот кадар:
Во 1958/59 година станицата се преселува во нова зграда во која се располага со:
Во 1963 година Здравствената станица Неготино, здравствената станица Демир Капија и Градската аптека се спојуваат и го формираат денешниот Здравствен дом во чиј состав влегуваат и Здравствените пунктови во селата Пепелиште, Криволак, Дуброво, Долни Дисан и Стопанството Црвени Брегови. Во тоа време во Здравствениот дом има 37 вработени:
Во 1976 г. функционирањето на Здравствениот дом е преку формираните служби:
Останатиот персонал е административен и технички.
Во 1981 г. Здравствениот дом „Неготино“ започнува да работи во нов објект во кој работи и денес, со површина од околу 4.000 м2.
Во 1986 г. бројот на вработени е 180 од кои 126 се здравствени работници. Во 1986 година пуштена е во употреба новата градска аптека со околу 400м2 корисна површина. Постојано се подобруваат условите за пружање на здравствена заштита и на село, со реновирање и изградба на нови објекти во селата: Долни Дисан, Прждево, Пепелиште, Криволак, Тремник и Тимјаник. Од 1986 година до денес бројот на вработените во Здравствениот дом се менува, а најголем број достигнува во 1990 година кога во домот има 205 вработени. Во овој период се проширува дејноста на домот со формирање на нови специјалистичко-консултативни служби и со зголемување на бројот на специјалисти.
Надворешни врски
http://www.zdnegotino.org.mk
Веделброк
Веделброк (Weddelbrook) — општина во округот Зегеберг, во Шлезвиг-Холштајн, Германија.
Диџеј Бабура
Диџеј Бабура, со вистинско име Љупчо Петровски ( -, ) - македонски диџеј.
Животопис
Почетоците му датираат од неговиот ангажман во радиото „Мега ФМ“ (заедно со колегата диџеј Хитмен) во почетокот на 1990-тите. Подоцна, Бабура се префрлил во редовите на “Антена 5” радио, каде што останува сè до почетокот на 2000-тите. После тоа станува дел од екипата на „Сити Радио“.
Диџеј Бабура најчесто пуштал хаус музика, а настапувал и паралелно со најпознатите светски диџеј-имиња кои гостувале во Македонија.
Во 2005 година:
По кратко боледување, Диџеј Бабура починал во Скопје на 22 јануари 2016 година. Зад себе ги оставил сопругата Елена и два малолетни сина, близнаците Јаков и Јаким.
IC 1132
IC 1132 — галаксија во соѕвездието Мрежичка, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1132 се споменува и како ESO 156-22.
Откривање
Објектот е откриен на 7 декември 1899 година од страна на Делајл Стјуарт.
Податоци од набљудување
Според морфолошката класификација на галаксиите, IC 1132 е од видот Sc. Видливиот сјај со голо око изнесува 14,9 mag, а оној во рамките на интервалот од минималната до максималната честота 15,6 mag, додека површинскиот сјај изнесува 13,4 m/лм2. IC 1132 има привидни димензии од 0,6' х 0,5'.
Други поделби
Проучување на IC 1132 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14211.
Користена литература
Parts I-V. Moscow: Moscow State University, 1962-74. (9,679)
Дорис Тејлор
Дорис Анита Тејлор (Doris Anita Taylor) — американски научник, која работи во регенеративната медицина и инженерството на ткивата. Таа била директор на Центарот за биотехнологија на клетки и органи во Тексашкиот институт за срце во Хјустон, Тексас до март 2020 година.
Крис Браун
Кристофер Морис „Крис“ Браун (роден на 5 мај 1989 г.) е американски пејач, текстописец, рапер, танчер и глумец. Тој е роден во Тапаханок, Вирџинија. Браун сам се научил да пее и да танцува кога бил мал. Тој исто така пеел во црковниот хор и учествувал во повеќе локални шоуа за талент. Во 2004 г. потпиша договор со продуцентската куќа Jive Records, и по една година го издаде својот прв албум нарачен по неговото име. Албумот се искачи на второ место на американската табела Билборд 200. На него е и хит синглот "Run It!" којшто се најде на прво место на топ-списокот на Билборд Хот 100, правејќи го Браун првиот машки артист што успеал да го има својот прв сингл на прво место на топ-листата после Диди во 1997 г. Албумот Крис Браун беше двапати сертифициран како платина од страна на здружението на музичките сниматели на Америка.
Дорис Тејлор
Биографија
Тејлор е родена во Сан Франциско и живеела во Германија со родителите и двајцата браќа и сестри, каде што нејзиниот татко бил во војска. Кога Тејлор имала 6 години, татко ѝ бил дијагностициран со рак, а семејството се преселило во Тексас за да побара лекарска помош. После смртта на нејзиниот татко и грижата за нејзиниот брат, кој има шизофренија, таа била вовлечена во кариера со медицински истражувања.
Тејлор дипломирала на Универзитетот Мисисипи по биологија и физички науки и докторирала по фармакологија на Универзитетот во Тексас - Југозападен Медицински Центар, Далас, Тексас. Таа ги завршила своите пост-докторски студии на Медицинскиот колеџ Алберт Ајнштајн во Бронкс, Њујорк, каде што првпат работела со инженерство на ткиво, растејќи клетки на срцевиот мускул во лабораторија.
Крис Браун
Вториот студиски албум на Браун, наречен Exclusive, беше издаден во 2007 г. Во него се ноѓаа трите успешни синглови: неговиот втор сингл "Kiss Kiss" на којшто пее со Т-Пејн, што се најде на прво место на топ-листата Хот 100, "With You" и "Forever". Албумот Exclusive исто така беше двојно сертифициран како платина од страна на здружението на музичките сниматели на Америка.Третиот студиски албум на Браун, Graffiti (2009 г.), го вклучуваше синглот "I Can Transform Ya", со Лил Вејн и Суиц Биц којшто се најде на листата топ-дваесет. Во 2011 г. Браун го издаде својот четврт студиски албум F.A.M.E., којшто стана неговиот прв албум што се најде на прво место на табелата на Билборд 200. Албумот ги содржи сингловите "Yeah 3x", "Look at Me Now" со Лил Вејн и Баста Рајмс, и "Beautiful People" со Бени Бенаси. Албумот F.A.M.E. му ја донесе првата Греми награда на Браун за најдобар РнБ албум на 54те Греми награди. Неговиот петти студиски албум Fortune, беше издаден во јули 2012 г. Сепак, освен албумот Exclusive, албумите на Браун не беа добро примени од страна на музичките критичари.
Дорис Тејлор
Биографија
Таа работела на факултетот на Универзитетот Дјук од 1991 до 2007 година, на факултетот на Универзитетот во Минесота од 2003 до 2012 година и во Институтот за Срце во Тексас од 2012 до 2020 година. Почнувајќи од 2014 година, таа работи како дополнителен професор на Универзитетот во Минесота и како дополнителен професор на Универзитетот А&amp;М во Тексас до 2020 година.
Крис Браун
Освен што снима музика, Браун исто така започна и глумечка кариера. Во 2007 г. тој ја започна својата филмска кариера во филмот Stomp the Yard, а се појави и како гостин во телевизиската серија The O.C. Други филмови во кои Браун се има појавено, ги вклучува: This Christmas (2007), Takers (2010) и Think Like a Man (2012). Во својата кариера Браун има освоено многу награди меѓу кои и: две NAACP Image Awards награди, три Американски Музички награди и девет БЕТ награди. Во 2009 г. Браун се изјави виновен за физички напад врс пејачката и тогашната негова девојка Ријана. Тој беше осуден на пет години условна казна и на шест месеци служба на заедницата. Случајот доби огромно внимание од страна на медиумите и негативно влијаеше врз неговата кариера.
Дорис Тејлор
Истражување
Во 2008 година, тимот на Тејлор објавил труд во Nature Medicine со кој покажале како може да се создадат живи срца на стаорци користејќи инженерство на ткиво; делото било наречено „обележје“. Работејќи во лабораторија, прво земале клетки од срце на стаорец (процес наречен „децелуларизација“), а потоа инјектирале матични клетки од стаорец во децелуларизирано срце на стаорец.
Крис Браун
1989–2004: Ран живот и почеток на кариерата
Кристофер Морис Браун е роден на 5 мај 1989 г. во малиот град Тапаханок, Вирџинија. Мајка му се вика Џојс Хокинс и е поранешен директор на дневен центар за згрижување, а татко му се вика Клинтон Браун и е поправен службеник во локален затвор. Крис има постара сестра, Литрел Банди, којашто работи во банка. Музиката отсекогаш била во животот на Браун, уште од неговото детство. Тој слушал соул албуми коишто припаѓале на неговите родители, и со текот на времето почнал да покажува желба за хип-хоп музиката.
Дорис Тејлор
Истражување
Тејлор, исто така, спроведува истражување со кое ги открива основните разликите помеѓу машките и женските срца, како и меѓу други витални органи.
Крис Браун
1989–2004: Ран живот и почеток на кариерата
Браун се научил самиот себеси да пее и да танцува кога бил мал и честопати го цитира Мајкл Џексон како како негова инспирација. Почнал да настапува во црковниот хор а исто така учествувал и во повеќе локални шоуа за талент. Кога го имитирал Ашер како ја пее "My Way", неговата мајка сфатила дека тој има талент за пеење и почнале да бараат можност за музички договор. Во исто време, Браун имал лични проблеми. Родителите му се разведувале, а дечкото на мајка му го плашел со тоа што таа била подложна на семејно насилство.
Преговорите со Def Jam продолжија два месеци, и тогаш Дејвис ја загуби својата работа поради корпоративно соединување. Браун ја прашал таа да му биде менаџер, и веднаш откако Дејвис прифатила, таа го унапредила пејачот во продуцентски куќи како што се Jive Records, J-Records и Warner Bros. Records. Records. Според Марк Питс во интервју за HitQuarters, Дејвис го претставила Браун со видео запис и реакцијата на Пит била: "Го видов потенцијалот... Не ги сакав сите песни, но го сакав неговиот глас. Тоа не беше проблем бидејќи знаев дека тој може да пее, а јас пак знаев како да снимам песни." Накрај, Браун ја одбра продуцентската куќа Jive поради успешната работа што таа куќа ја имала со млади пејачи, како што се Бритни Спирс и Цастин Тимберлејк. Браун изјави, "Ја избрав Jive бидејќи тие имаа најмногу успех со млади уметници на поп пазарот, [...] Знаев дека ќе ја придобијам мојата африканско-американска публика, но Jive има многу сила во поп областа а исто и во долговечноста во кариерата.“ Браун одел во средното училиште Есекс во Вирџинија до почетокот на 2005 г., кога се преселил во Њујорк за да ја проследи својата музичка кариера.
2005–06: Крис Браун и почетокот на глумечката кариера
Откако потпиша со Jive Records во 2004 г., Браун го започна снимањето на неговиот албум во февруари 2005 г. До мај, веќе снимиле 50 песни, од кои 14 биле избрани за конечниот список на песни. Пејачот работел со повеќе продуценти и текстописци, меѓу кои и Скот Сторч, Кул & Дре и Џази Фа, и сите коментирале дека “навистина верувале во него“. И Браун придонел за албумот, тој помогнал во пишувањето на пет песни. "Пишувам за работите што им се случуваат секојдневно на 16 годишни деца" рече Браун. "Како кога ќе влезеш во неволја што си прикрал некоја девојка во куќата, или не можеш да возиш па затоа крадеш автомобил или сл. Целиот албум одземал помалку од осум недели да се подготви.
Албумот наречен како неговото име Крис Браун беше издаден на 29 ноември 2005 г. и се искачи на второто место на Билборд 200 со 154 000 албуми продадени во текот на првата недела. Крис Браун, со текот на времето, имаше релативен комерцијален – продадени повеќе од два милиона албуми во САД каде што албумот беше двапати сертифициран како платина од страна на здружението на музичките сниматели на Америка, и три милиона продадени албуни насекаде низ светот. Главниот сингл на албумот, “Run it!”, го направи Браун првиот машки артист (од Монтел Џордан во 1995 г.) да го има првиот сингл од својата кариера да се искачи на прво место на топ-списокот на Билборд Хот 100 и останувајќи на тоа место и во следните четири недели. Три од останатите синглови: "Yo (Excuse Me Miss)," "Gimme That" и "Say Goodbye" се искачија во првите топ-дваесет на истата листа.
2007–08: Exclusive
Во јануари 2007 г., Браун доби мала улога како пејач во бенд во четвртата сезона од телевизиската серија “Округот Оринџ“. Потоа Браун го направи своето филмско деби во филмот Stomp the Yard, заедно со Ни-Јо, Меган Гуд и Колумбус Шорт на 12 јануари 2007 г. Во април 2007 г., Браун беше актот што го отвори концертот на Бијонсе Ноулс во Австралија, дел од нејзината The Beyoncé Experience турнеја. На 9 јули 2007 г. Браун се појави во една епизода на шоуто My Super Sweet 16 на МТВ (за настанот шоуто беше преименувано во: Chris Brown: My Super 18) каде што го прославува својот осумнаести роденден во Њујорк.
Во ноември 2007 г., Браун се појави како гостин во прогамата Math-A-Thon на болницата St. Jude Children's Research Hospital, за да ја покаже својата поддршка со тоа што ги бодрел студентите да ги користат своите математички вештини за да им помогнат на децата болни од рак и други катастрофични болести. Набрзо по завршувањето на неговата летна турнеја со Ни-Јо, Браун брзо го започна снимањето на неговиот втор студиски албум, ''Exclusive, којшто беше издаден на 6 ноември 2007 г. во САД. Албумот дебитираше на место број четири на американската Билборд 200 листа, со 294 000 албуми продадени во првата недела од неговото издавање и прими доста позитивни коментари од музичките критичари. Од 23 март 2011 г. се продадоа 1,9 милиони албуми во САД. Главниот сингл на албумот, "Wall to Wall", се искачи на на 79 место на американската топ-листа Билборд 100, и број 22 на американската Hot R&B/Hip-Hop Songs топ-листа. Песната "Kiss Kiss", продуцирана од Т-Пејн којшто исто така пее со него на овој сингл беше издадена како втор сингл од албумот. Го достигна првото место на американската Билборд 100 топ-листа и стана број два сингл на Браун веднаш по "Run It!" во 2005 г. "With You", е песна продуцирана од Старгејт, и беше издадена како трет сингл од албумот Exclusive, и го достигна второто место на американската Билборд Хот 100 топ-листа. На 21 ноември 2007 г. Браун со појави во филмот This Christmas, семејна драма во којашто глуми Реџина Кинг. За уште поголема промоција на албумот Exclusive, Браун ја започна неговата “The Exclusive Holiday Tour“ турнеја, посетувајќи над триесет локации во САД. Турнејата започна во Синсинати, Охајо на 6 декември 2007 г. и заврши на 9 февруару 2008 г. во Хонолулу, Хаваи. Во март 2008 г. Браун ја издаде песната "No Air" на којашто пее со Џордин Спаркс и којашто се искачи на трето место на американската Билборд 100 топ-листа.Тој исто така, како гостин се појави во синглот "What Them Girls Like" на Лудакрис и на Шон Гарнет. Песната се искачи на 17 место на американската Хот РнБ/Хип-Хоп топ-листата и место број осум на американската Хот Рап Сонгз топ-листа. Браун одново го издаде албумот Exclusive на 3 јуни 2008 г. како делукс верзија, наречена Exclusive: The Forever Edition, или седум месеци по издавањето на оригиналната верзија. Одново издадената верзија содржи четири нови песни, вклучувајќи го и синглот "Forever", којшто го достигна второто место на Билборд Хот 100 топ-листата. Во август 2008 г., Браун се појави како гостин глумејќи се самиот себеси во филмот The Suite Life of Zack & Cody на Дизни. Во октомври 2008 г. тој гостуваше на песната на Т-Пејн "Freeze", од неговиот трет студиски албул Thr33 Ringz. На крајот на 2008 г. Браун беше назначен Уметник на Годината од страна на списанието Билборд.
2009–10: Graffiti и микстејпи
Во 2008 г. Браун започна да работи на тогашниот негов трет стуфиски албум. Тој вели дека ќе пробал да екпериментира со нов музички правец за неговиот нов албум, Graffiti, надевајќи се дека ќе го имитира стилот на Принц и на Мајкл Џексон. Тој изјави, "Сакав да го сменам и навистина да биде различен. Како и актуелниот мој стил, не се обидувам да биде типичен урбанистички. Сакам да бидам како што беа Принц, Мајкл и Стиви Вондер. Тие можат да преминат на кој жанр и да сакаат." Главниот сингл "I Can Transform Ya" на албумот беше издаден на 29 септември 2009 г. Песната се искачи на 20 место на американската Билбор Хот 100 топ-листа, и 11 место на американската Хот РнБ/Хип-Хоп топ-листа. "Crawl" беше издаден како втор сингл од албумот на 23 ноември 2009 г. Песната се издигна на 53 место на Билборд Хот 100 топ-листата. Албумот Graffiti беше издааден на 8 декември 2009 г. Албумот дебитираше на седмо место на американската Билборд 200 топ-листа, со продадени 102 000 албуми во првата недела, но прими доста негативни коментари од критичарите. Почнувајќи од 23 март 2011 г., се продадоа 341 000 албуми во САД.
Додека настапуваше на BET Awards во 2010 г. во чест на Мајкл Џексон, Браун започна да плаче и падна на коленици додека ја пееше песната "Man in the Mirror" од Мајкл Џексон. Изведбата и неговата емоционална состојба можеше да се види и кај други ѕвезди присутни на церемонијата, вклучувајќи го Треј Сонгз, Диди и Тараџи П. Хенсон. Сонггз рече, "Тој си го остави срцето на сцената. Имаче вистинка емоција. Бев горд на него и среќен за него што го имаше тој момент." Братот на Мајкл, Џермејн Џексон, изјави слични чувства, изјавувајќи, "тоа беше многу чувствително за мене, бидејќи тоа значеше дека обожавателите го прифатија она што му се случи нему и дека му оддаваат почит на брат ми". Подоцна за време на церемонијата за награди, Браун изјави, "Ве изневерив претходно но никогаш повеќе нема да го направам тоа... ви ветувам", додека ја примаше наградата за AOL Fandemonium prize.
Во мај 2010 г., Браун го објави микстејпот Fan of a Fan на којшто соработува со Тига. Песната "Deuces" со Тига и Кевин МекКол беше објавена од микстејпот во САД на 29 јуни 2010 г. Песната беше на прво место на американската Хот РнБ/Хип-Хоп топ-листа седум не-последователни недели, овозможувајќи му на Браун да има повторно сингл на првото место на топ-листата после неговиот хит сингл "Say Goodbye" од 2006 г. "Deuces" исто така се искачи на 14 место на американската Билборд Хот 100 топ-листа. Во август 2010 г. Браун глумеше заедно со Мат Дилон, Пол Вокер, Идрис Елба, Хејден Кристенсен и Ти Ај коишто имале ансамбалска поделба на улогите, во криминалниот трилер Takers, а исто така бил и извршен продуцент на филмот.
2011–2012: F.A.M.E. и Fortune
Четвриот студиски албум на Браун, F.A.M.E. беше објавен на 18 март 2011 г. И покрај тоа што албумот прими доста различни коментари од критичарите, тој дебитираше на прво место на американската Билборд 200 топ-листа, со 270 000 продадени албуми во првата недела, со тоа што го прави албумот на Браун да е најде на прво место во САД. Неговиот главен сингл, "Yeah 3x", достигна да се искачи во топ-десет листата во единаесет држави, вклучувајќи ја Австралија, Австрија, Данска, Ирска, Холандија, Нов зеланд, Швајцарија и Обединетото Кралстлво. Вториот сингл од албумот, "Look at Me Now", со Лил Вејн и Баста Рајмс, се издигна на првото место на американската Хот РнБ/Хип-Хоп топ листа, каде што и остана осум последователни недели. Исто така се искачи и на прво место на американската Хот Рап Сонгз топ-листа. Третиот сингл од албумот, "Beautiful People", со Бени Бенаси, се искачи на место број еден на американската Хот Денс Клуб Сонгз топ-листа и стана првиот сингл што и Браун и Бенаси го имале како сингл број еден. "She Ain't You" беше издадена како четврт американски сингл од албумот, додека пак синглот "Next 2 You", со канадскиот пејач Џастин Бибер, служеше за четвртиот меѓународен сингл на албумот. За уште поголема промоција на албумот, Браун ја започна својата F.A.M.E. турнеја во Австралија и Северна Америка.
Браун беше шест пати номиниран на 2011 BET Awards во 2011 г. и накрај зема пет награди, вклучувајќи ги наградите за Најдобар машки РнБ артист, Наградата од изборот на гледачите, The Fandemonium Award, Најдобра соработка и најдобро видео на годината за песната "Look at Me Now". Тој исто така зема и три награди на BET Hip Hop Awards во 2011 г., вклучувајќи ги следните награди: the People's Champ Award, Reese's Perfect Combo Award and Најдобро Хип-Хоп видео за "Look at Me Now". Во 2011 г. на Soul Train Music Awards, F.A.M.E. ја доби наградата за Албум на годината. Албумот му донесе на Браун и три номинации за Греми наградите на 54те Греми Награди, номинации за Најдобар РнБ албум, Најдобра рап изведба и Најдобра рап песна за "Look at Me Now". На 12 февруари 2012 г., Браун зема Греми Награда за Најдобар РнБ албум. За време на церемонијата, Браун настапи со повеќе песни првпат откако беше осуден за физички напад.
На 7 октомври 2011 г., RCA Music Group изјави дека Jive Records ќе се растури, заедно со Arista Records и J Records. Со нивното растурање, Браун (и сите други артисти што претходно потпишале со овие три продуцентски куќи) ќе го објавуваат секој иден материјал со RCA Records brand. Петтиот студиски албум на Браун, Fortuneбеше објавен на 3 јули 2012 г. Албумот се искачи највисоко на Билборд 200 топ-листата, но прими негативни коментари од страна на критичарите. Синглот "Strip", со Кевин МекКол, беше синглот што испадна уште пред објавувањето на албумот, што го најавуваше албумот, со "Turn Up the Music" синглот издаден како главен сингл на албумот и "Sweet Love", "Till I Die", "Don't Wake Me Up" и "Don't Judge Me" објавени како последователни синглови на албумот. Сите објавени песни добро се пласираа на американските како и на меѓународните топ-листи. За уште поголема промоција на албумот, Браун ја започна својата Carpe Diem турнеја во Европа, Африка, Азија и Тринидад.
2013–денес: Carpe Diem
Шестиот студиски албум на Браун, сега за сега наречен Carpe Diem, треба да се објави во 2013 г.
Бизнис компании
Во 2007 г. Браун ја основаше издавачката куќа “СВЕ“ (Chris Brown Entertainment), на Interscope Records. Оттогаш Браун го потпиша Кевин МекКол, рок дивата Сабрина Антоанет, Поранешниот член на RichGirl Севин, рок групата U.G.L.Y. (Бери Брефорд (Моџо), Бракстон Олита и Сторми Хенли), и пејачката Џоел Џејмс. Браун исто така ги издаде своите останати албуми во оваа куќа.
Успех и споредба со други уметници
Покрај неговиот соло комерцијален успех, Браун се појави и во соработки со други артисти како што се "No Air", дует со пејачката Џордин Спаркс, "Shortie like Mine" со раперот Бау Уау и "Shawty Get Loose" со Лил Мама и Т-Пејн. Песните се искачија на трето место, деветто место и десетто место на Билборд Хот 100 топ-листата, соодветно. Поради неговите танцувачки кореографии, Браун беше споредуван со РнБ артистите Ашер и Мајкл Џексон, а тој пак ги наведува нив како артисти што имале огромно влијание врз неговата музика.
Случај за семејно насилство
Во околу 12:30 часот наутро на 8 февруари 2009 г., Браун и тогашната негова девојка, пејачката Ријана, имале караница којашто завршила со физичко наилство, оставајќи ја Ријана со видливи повреди на лицето за коишто била потребна хоспитализација. Браун се предаде во полициската станица Вилшир во Лос Анџелес во 18 часот и 30 минути и беше проведен под сомнението дека правел кривични закани. Полицискиот извештај не ја именуваше женската личност во инцидентот бидејќи таква им е политиката, но медиумите многу брзо откриле дека жртвата била Ријана. По апсењето на Браун, неколку комерцијани реклами со него беа прекинати, неговите песни беа повлечени од повеќе радио станици, а тој се оддалечи од јавни настапи, вклучувајќи го и оној на 2009 Греми Наградите, каде што беше заменет со Џастин Тимберлејк и Ал Грин. Браун ангажирал тим за управување со кризата и објави соопштение во кое вели, "Зборовите не можат ни да почнат да го опишат колку жалам и колку сум тажен за она што се случи."
На 5 март 2009 г., Браун беше обвинет за физички напад и за правење кривични закани. Тој беше изнесен пред суд на 6 април 2009 г. и се изјасни дека не е виновен за физичкиот напад и за кривичните закани. На 22 јуни 2009 г., Браун се изјасни виновен за физички напад и прифати договор за труд за заедницата, пет години условна казна и советување за семејно насилство. Неколку организации против семејното насилство го критикуваа договорот, изјавувајќи дека казната не била доволно строга за прекршокот; нивото на влијанието што Браун го има врз младите исто така дојде в обзир. На 20 јули 2009 г. Браун објави две минутно видео на неговата официјална Ју Тјуб страница извинувајќи им се на обожавателите и на Ријана за нападот, искажувајќи дека инцидентот е нештот за кое најмногу жали во својот живот и кажувајќи на повеќе наврати дека и се извинил на Ријана и дека прифаќа целосна одговорност.Во видеото, Браун кажа дека сакал порано да зборува за случајот но од својот адвокат бил советуван да не го прави тоа сè додека правните последици не се решени. Видеото беше отстрането, но сè уште достапно на интернет. На 25 август, Браун беше осуден на пет години условна казна, една година советување за семејно насилство и шест месеци служба на зедницата; судијата му даде петгодишна забрана на Браун да се приближува на Ријана на 50 јарди и на 10 јарди на јавни настани. Според Енди Келман од Allmusic, "Прилично значителната реакција резултираше со повлекување на песните на Браун од повеќе радио станици. Накрај сепак, тоа имаше само мало влијание врз напредокот на неговата музичка и глумечка кариера.
На 2 септември 2009 г., Браун прозборе за случајот за семејно насилство во претходно сниманото интервју со Лери Кинг Лајв, што е и првото негово јавно интервју за тој случај. Тој беше придружуван на интервјуто од неговата мајка, Џојс Хокинс и неговиот адвокат Марк Герагос, каде што раскажувал како растел во куќа каде што неговата мајка била постојано напаѓана од страна на неговиот очув. Браун кажа дека слушнал детали за неговиот напад врс Ријана, "Во шок сум, бидејќи, како прво, јас не сум таква личност и ветувам дека не сакам да бидам таква личност." Мајката на Браун кажа "тој никогаш, ама баш никогаш не бил насилен човек" и дека таа не верува во циклусот на насилството. Браун рече дека “тешко“ му било да ја гледа познатата фотографија објавена од Ријана со повредите на лицето, којашто може да биде и единствената слика која ќе го прогонува и ќе го дефинира засекогаш, и дека тој сè уште ја сакал. "Прилично сум сигурен дека можеме да бидеме засекогаж пријатели“ рече Браун, "и не знам за нашата врска но со сигурност знам дека завршивме како пријатели." Тој изјави дека не се чувствувал како кариерата да му е завршена, и ја опишал својата врска со Ријана како онаа на Ромео и Џулиет, окривувајќи го вниманието на медиумите по нападот за нивното разделување. Кога го прашаа дали се сеќава на нападот врз Ријана, кажа дека не се сеќава но дека сфатил дека се случило и дека му е жал за своето однесување. Сепак, по некои критики на она што го кажа, дека не се сеќава, подоцна изјавил, "Секако дека се сеќавам на она што се случи. Неколкупати за време на интервјуто, мајка ми рече дека сум отишол кај неа веднаш после случката и дека сум и раскажал сè." Браун рече и покрај ова, “таа вечер сè уште му била матна“.
Во јуни 2010 г., апликацијата на Браун за виза во Обединетото Кралство беше одбиена заради нападот на Крис врз Ријана, што е и сериозен криминален прекршок. Браун планираше да прави турнеја во британски градови како дел од европската турнеја но Сони изјави дека заради "проблеми околу нековата работна виза" турнејата ќе биде одложена за подоцна. Во февруари 2011 г. по барање на адвокатот на Браун, судијата Патриша Шнег, со согласност од Ријана, ја промени забраната за доближување во “забрана од прво ниво“, дозволувајќи им на двајцата пејачи во иднина да се појавуваат заедно на шоуа за доделувања на награди.
На 11 јули 2012 г. службата на заедницата на Браун беше оценета и му беше наредено да се види со судија. Евалуацијата беше наредена од страна на судијката Патриа Шнег од Врховниот суд на 10 јули 2012 г. Требаше да се појави на суд поради евалуацијата од 21 август 2012 г. За време на неговата служна на заедницата во Вирџинија, сепак по едни тестирања Браун бил позитивен на канабис и се појавил на суд на 25 септември 2012 г., кога судењето го смениле за ноември, за да утврдат дали тој ги прекршил условите на судот. Тој повторно се појави на суд на 1 ноември 2012 г. за да се утврди дали ја прекршил неговата условна казна откако за помалку од 24 часа присуствувал на забава заедно со Ријана и бил облечен како исламски терорист. Тој се обидел да се обрати на судот и неговиот адвокат Марк Герагос тогаш му рекол, "Јас нема да танцувам, ти не зборувај." Тој треба да се врати на суд на 17 јануари 2013 г.
Врски
И покрај тоа што се спријателија во 2005 г., романтичната врска на Браун со Ријана започна во 2008 г., и заврши со погореспомнатиот случај за семејно насилство во 2009 г. Во 2011 г. то почна да се гледа со моделот Karrueche Tran. Сепак, во текот на 2012 г. доста се шпекулираше од страна на медиумите дека Браун одново ја востпоставува својата врска со Ријана, иако сè уште бил со Тран и сè уште под условна казна за нападот врз Ријана. Во октомври 2012 г., Браун изјавил дека ја прекинал врската со Тран бидејќи не сакал да ја повреди со тоа што тој се спријателил одново со Ријана. Еден ден по оваа изјава Браун објави видео наречено “Вистинскиот Крис Браун“ на коешто имаше слики од него, Тран и Ријана, и како Браун се прашува, "Дали постои такво нешто како сакање две лица? Не знам дали е можно но така се чувствувам."
Расправија со Дрејк
На 14 јуни 2012 г., се вели дека Дрејк и оние што го придружувале фрлале стаклени шишиња накај Браун во ноќен клуб наречен WIP во околината на СоХо во Њујорк. Околу осум души биле повредени за време на тепачката, вклучувајќи ја и ѕвездата на Сан Антонио Спурсм Тони Паркер кој имал операција за време на која ми било извадено стакно од окото, и една австралиска туристка којашто претрпела повреди на лицето и главата и добила шеснаесет конци на нејзината глава како резултат на тоа. Дрејк не беше уапсен. Неколку недели подоцна Браун направи песна против Дрејк. Тој исто така закачи и слика од него со расцепена брада на Инстаграм. Адвокатот на Браун тврди дека Дрејк ја започнал тепачката.
Турнеи
Главни
Поддржувачки
Сѐ за љубов
Сѐ за љубов (португалски: Por Amor) е бразилска теленовела. Оваа новела е напишана од бразилскиот писател Маноел Карлос, додека пак е режирана од Роберто Наар. Интернационалната верзија на новелата имаше 130 епизоди, додека националната, емитуваната во Бразил достигна до 191 епизода. Првата епизода на серијата била гледана од 48% од населението, додека крајот на серијата го гледале 49% од населението.
Э
Э — дел од стандардната кирилица. Денес таа буква се користи во рускиот јазик и се нарекува обратно е (Е обратное). Исто така може да се најде и во некои други азбуки и ја претставува звучната вредност /e/. Во Модлавија буквата се користела наместо звукот шва /ə/ а денес на тој начин се користи само во Приднестровие.
Знакот на четворицата
Знакот на четворицата била втората книга со Шерлок Холмс напишана од Сер Артур Конан Дојл. Романот за првпат се појавил во 1890 година во февруари месец, и се појавил во Лондон и Филаделфија. Британската верзија се продавала за еден шилинг а додека американската верзија се продавала за 25 центи. Денешни зачувани оригинали од романот вредат неколку илјади долари.
Во наредните месеци книгата била повторно печатена со името Знакот на Четворицата. Како книга, романот бил издаден во октомври 1890 година од Спенсер Блекет со истиот наслов. Разликата помеѓу двете верзии на романот, американскиот и британскиот е во насловот на книгата. Книгата е проследена од Авантурите на Шерлок Холмс.
Милангер
Милангер (Mühlanger) — село и поранешна општина во округот Витенберг, во Саксонија-Анхалт, Германија. Од 1 јануари 2014 е дел од градот Цана-Елстер. Од 1 јануари 2011 до 29 мај 2013 била дел од градот Цана-Елстер. Претходно, општината припаѓала на општинската заедница Елбауе-Флеминг.
Географија
Милангер се наоѓа 9 километри источно од Лутерштат Витенберг на Елба.
Историја
Хондорф првпат е споменат во 1304. Општината била основана во 1939 со спојување на селата Прилиц и Хондорф. Галин бил припоен во 1974.
Тетанус
Тетанусот е акутна болест која ја предизвикува бактеријата (Clostridium tetan) која произведува два токсини, од кои еден доведува до прекин на црвените крвни зрнца, а другиот се шири по централниот нервен систем, што предизвикува болни мускулни контракции и мускулна ригидност. До инфекција со бактеријата доаѓа преку повреди и рани на кожата. Тетанусот е проширен низ цел свет, но се спречува со вакцинација.
Симптоми
Болеста се манифестира со: Инкубацијата трае два дена па дури и до неколку месеци. Кај пациентите прво се забележуваат мускулни грчеви при џвакање, а потоа грчењето се шири низ цело лице, што доведува до карактеристичен изглед на лицето на заболениот (facies tetanica). Потоа грчевите ги зафаќаат и мускулите во грбот, па пациентот го тера на лежење во необична положба (во лак кон наназад). Кога грчевите ќе ги зафатат и предниот дел, кај градниот кош и стомакот, кај пациентот се јавуваат тешкотии со дишење.
Дијагноза
Дијагнозата се поставува исклучиво на темелно прегледување на клиничката слика, а посебно треба да се обрати внимание на раните на пациентот.
Лекување
За лекување на тетанусот потребно е обработка на раните и антибиотска терапија, најчесто со пеницилин. Потребно е да се примени и хуман тетанус имуноглобулин (HTIG) и тетанус анатоксин. На пациентите им се дава и препарати од диазепам, мускулни релаксанси, бета блокатори, аналгетици и кардиотоници. Се препорачува и одење во тивки и мрачни простории, по можност во болнички услови.
Надворешни врски
Портал од областа на здрвјето
NGC 7102
NGC 7102 — спирална галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7102 се споменува и како UGC 11786, MCG 1-55-8, CGCG 402-13, IRAS 21372+0603.
Откривање
Објектот е откриен на 16 октомври 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7102 е од видот SBb. Видливиот сјај со голо око изнесува 13,5 m, а оној во рамките на интервалот од минималната до максималната честота 14,5 m, додека површинскиот сјај изнесува 14 m/лм2. NGC 7102 има привидни димензии од 1,6' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 39 м 44,5 с, а неговата деклинација, односно висината на лакот на тој агол, +6° 17' 9"". Положбениот агол на објектот е во износ од 153°.
Други поделби
Проучување на NGC 7102 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67120. Во рамките на атласот на длабокото небо, Уранометрија 2000.00, објектот припаѓа на групата означена со бројот 211; додека во Каталогот на основни ѕвезди (GSC) е групиран под бројот 555. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 860.
Хаген (Холштајн)
Хаген (Hagen) — општина во округот Зегеберг, во Шлезвиг-Холштајн, Германија.
Астрономски часовник Лунд
Астрономски часовник Лунд, повремено од 16 век бил познат и како Horologium mirabile Lundense ( латински : „прекрасниот часовник во Лунд“), е астрономски часовник од 15 век во катедралата Лунд. Споменат бил во пишани извори за прв пат во 1442 година, најверојатно била направена некаде околу 1423–25 година, веројатно од Николаус Лилиенфелд. Часовникот е дел од групата сродни средновековни астрономски часовници пронајдени во областа околу јужното Балтичко Море. Во 1837 година, часовникот бил демонтиран. Помеѓу 1909 и 1923 година, бил обновен од данскиот часовничар Јулиус Бертрам-Ларсен и шведскиот архитект одговорен за одржувањето на катедралата, Теодор Валин. Од стариот часовник, лицето на часовникот, како и механизмот, кој во голема мера бил заменет во текот на 18 век, бил спасен и повторно се употребувал. Повеќето делови од календарот што го зафаќа долниот дел и средниот дел се направени одново.
Часовникот прикажува средновековен концепт за времето, заснован на геоцентрична идеја за универзумот и е украсен со религиозни симболи. Може да се одреди моменталното време од денот, тековната месечева мена, моменталната положба на сонцето во зодијакот, како и тековниот датум на годината и други поврзани информации од часовникот. Сегашниот календар се протега од 1923 до 2123 година.
Двапати секој ден, механизмот на часовникот активира парада на статуи кои ги претставуваат Тројцата кралеви преку лицето на астрономскиот часовник, додека вградениот орган ја свири средновековната мелодија In dulci jubilo.
Потекло
Датирањето на дрвото користено за календарската страна на часовникот во 1996 година довел до заклучок дека дрвото што се користело за часовникот е дабово дрво исечено некаде помеѓу 1417 и 1428 година. Истражувачите, исто така, успеале да утврдат дека дрвото потекнува од дабови дрвја што пораснале во Померанија во денешна Полска. Часовникот за прв пат се споменува во пишани извори во 1442 година. Во времето помеѓу 1375 и 1475 година биле изградени астрономски часовници во црквите во неколку градови во областа околу западното Балтичко Море. Освен Лунд, многу слични астрономски часовници постоеле и сè уште постојат, во Доберан, Гдањск, Либек, Минстер, Росток, Штендал, Штралзунд и Визмар. Ова претставува група на астрономски часовници единствени и по број и по квалитет, иако само часовникот Штралзунд и часовникот Росток се целосно зачувани. Од часовниците во оваа група, оние во Доберан и Штралзунд се најслични на Лундовиот часовник, а можно е дека часовникот Николаус Лилиенфелд кој го направил часовникот во Штралзунд да го направил и часовникот во Лунд. Детал што не е пронајден во ниту еден друг од овие часовници се двајцата дрвени витези кои исто така функционираат како жакмарти, тие удираат со мечеви еден против друг за да го одбележат целиот час. Жакмартите на астрономскиот часовник во катедралата Велс во Англија е единствениот друг познат пример за ваква декорација. Затоа, се шпекулира дека жакмартите во Лунд се одраз на англиските влијанија пренесени преку кралицата на Данска, Филипа од Англија, за која се знае дека лично била ангажирана во одржувањето на катедралата.
Се верува дека часовникот е произведен со цел да се постави навреме за прославата на 300-годишнината од осветувањето на главниот олтар на катедралата во 1423 година. Ново, помало црковно ѕвоно било обесено во јужната кула во 1425 година, бидејќи часовникот првично би бил поврзан со ѕвонче. Исто така, се претпоставува дека часовникот е од првите децении на 15 век на стилска основа.
Неколку пишани записи го спомнуваат часовникот во следните векови: тој е, на пример, спореден со астрономскиот часовник во Стразбур во Енциклопедијата во 1779 година. Во 1836 година Карл Георг Бруниус го опишал кога бил во лоша состојба, а во 1837 година бил отстранет од катедралата.
Реставрација
Данскиот производител на часовници Јулиус Бертрам-Ларсен (1854–1935) ја посетил катедралата Лунд, прво како млад, а подоцна како возрасен човек во 1907 година. Видел некои од остатоците од астрономскиот часовник и се заинтересирал да создаде замена. Првично тој го замислил ова како целосно нов часовник во стилот на Арт Нову. Во 1909 година тој стапил во контакт со архитектот одговорен за одржувањето на катедралата, Теодор Валин, кој пронашол дополнителни парчиња од часовникот. Двајцата решиле да се обидат да го вратат часовникот, па продолжиле да соработуваат на проектот во следните 14 години.
Механизмот се состоел од делови главно направени за време на реставрацијата на часовникот во 1706 година. Од надворешноста на часовникот останал само предниот дел на часовникот, како и рамката на календарот што Волин ја пронашол на едно од таваните на катедралата. Бертрам-Ларсен ги поправил и додал деловите што недостасувале, додека Волин испорачал дизајни за надворешноста на обновениот часовник.Со цел да собере средства за проектот, Валин одржал предавање за часовникот и неговата историја во Стокхолм во 1915 година, и го поканил престолонаследникот, идниот крал Густаф VI Адолф од Шведска. За таа прилика, Волин му наредил и на данскиот вајар Нилс Хансен да направи 80 cm висок модел на обновениот часовник, кој бил демонстриран на предавањето. Со тоа тој успеал да обезбеди кралско покровителство за проектот, а обновениот часовник бил инаугуриран во 1923 година од страна на шведскиот крал Густаф V. На церемонијата на инаугурација, Бертрам-Ларсен бил одликуван со Орденот Васа од шведскиот крал за неговата работа. На крајот, обновениот часовник се состоел од средновековниот часовник и поправениот механизам, додека календарот е реконструкција. Останатите средновековни парчиња од часовникот се складирани во музејот на катедралата, кој е дел од Историскиот музеј на Лундскиот универзитет.
Часовникот бил реновиран повторно помеѓу 2009 и 2010 година.
Опис
Астрономскиот часовник се состои од горна табла или лице на часовникот кое го покажува времето и долна табла која е календар. Покрај овие две главни функции, двапати секој ден механизмот на часовникот активира механичка парада на Тројцата кралеви со нивните слуги кои и оддаваат почит на Света Марија, додека вградениот орган свири средновековна мелодија In dulci jubilo. Целата дрвена конструкција е 7.65 метри висок. Лево, има спирално скалило кое го поврзува горниот со долниот дел од конструкцијата, како и со влезот во просториите позади, каде што се наоѓа елаборираниот механизам.
Функција на часовникот
Астрономскиот часовник прикажува средновековен концепт за времето, заснован на геоцентрична идеја за Универзумот. Часовникот, горниот дел, покажува голем број работи. Часовникот е поделен на 24 делови означени со римски броеви од еден до дванаесет, двапати. На десната страна се прикажани часовите од пладне до полноќ, а на левата страна се прикажани часовите од полноќ до пладне. Пресеците меѓу бројките се дополнително поделени на четири сегменти, за да може да се одреди времето до најблиската четвртина од еден час. Бројчаникот кој е украсен со тркалезна топка на едниот крај ја симболизира Месечината и и го прикажува нејзиниот тек. Покрај тоа, самата топка е половина бела и половина црна и ротира околу сопствената оска. Од оваа информација може да се заклучат месечевите мени : кога топката е целосно црна, тоа е млада месечина, додека кога е целосно бела значува полна месечина. Металниот круг поделен на дванаесет украсени делови исто така се ротира асиметрично над површината на часовникот, тој ја претставува еклиптиката. Онаму каде што стрелките на Сонцето и Месечината се сечат е местото каде што Сонцето и Месечината моментално се видливи во еклиптиката.
Дванаесетте симболи кои го украсуваат кругот се дванаесетте знаци на зодијакот. Така е можно да се одреди пред кое од дванаесетте соѕвездија се наоѓаат Сонцето или Месечината. Црвените и црните полиња на дното го претставуваат хоризонтот. Ако точката каде што стрелката што го претставува Сонцето го пресекува и надворешниот раб на кругот што ја прикажува еклиптиката и се наоѓа над црното поле, тоа значи дека Сонцето е под хоризонтот и дека е ноќ. Ако истата точка е над црвеното поле, тоа е самрак. Стрелката на Месечината работи на истиот начин. Овие корелации се мерат токму за локацијата на катедралата Лунд; ако часовникот се помести на север или југ, црните и црвените полиња се некорисни. Валин бил изненаден и воодушевен кога ја сфатил оваа сложеност, и напишал „Прекрасно е да се види како во средината на зимата Сонцето, веднаш откако ќе зајде, оди во црното поле, додека кога стрелките се во Мидлето. останува цела ноќ над црвениот терен“. Исто така, можно е приближно да се одреди кога има краткодневица, како и времетраењето на сончевата светлина.